
BIRŠTONO SAVIVALDYBĖS JAUNIMO 
REIKALŲ TARYBOS POSĖDŽIO 
DARBOTVARKĖ

 2022 m. vasario 28 d. (pirm.) 15.30 val.
Nuotoliniu būdu „Zoom“ plaformoje

Atviras posėdis su svečiu:
Romena Puikytė, iniciatyvos „Švęskime upę!“ vadovė


1. Jaunimo idėjos dėl gegužės 6 d. Lietuvių k. dienų renginio „Iškyla kalbininko J. Kazlausko tėviškėje“.
2. Trumpas pristatymas apie kovo 11 d. proga rengiamas Ukrainos palaikymo iniciatyvas.
3. Diskusija su iniciatyvos „Švęskime upę!” vadove Romena Puikyte apie Birštono jaunimo renginių idėjas planuojamuose Kauno ir Kauno regiono renginiuose (su siūlomu renginių planu galite susipažinti Priedas 1).
4. Idėjos Ukrainos palaikymo akcijai.
5. Kiti klausimai.



Pirmininkė				                 Dovilė Adamonytė














Priedas 1

INICIATYVOS „ŠVĘSKIME UPĘ!“ RENGINIŲ PLANAS

Dalyvavimas "Švęskime upę!" renginyje:
- plaustų dirbtuvės 04 ir 05 mėn. (galimi įvairūs variantai, šiuo metu skaičiuojame, kad 3x3 plaustas talpina apie 5 asm., galima jungti su kitu 3x3 plaustu (vienas plaustas yra 6 vnt. 200 ltr plastikinės statinės po apie 20-25 Eur, tvirtinimo detalės, lentos/europaletės, bortukai, virvė/inkaras)
- aitvarų / plausto dekoracijų dirbtuvės 05 mėn. (tokias organizuosime Kaune, tačiau galite savo iniciatyva puoštis, temiškai ar kt., kaip norisi :) Taip pat galite dalyvauti ir mūsų dirbtuvėse Kaune
- 05.21 d. kultūrinis upių plaukimas Kaune Nerimi ir Nemunu plaustu ir/arba savo baidarėmis, kanojomis, pripučiamais plaustais (transportavimas/nuoma, dalyvių maitinimas, visais atvejais reikalinga laikytis saugumo reikalavimų, t.y. būtina dėvėti gelbėjimo liemenes, saugiai elgtis ir pan.)
- 05.21 d. kultūrinė/kūrybinė veikla, pasirodymas plaukimo metu ir/arba upės pakrantėje (priemonių atsivežimas ir t.t.)
- pasiūlymas likti su nakvyne, nes po plaukimo bus Kaunas 2022 programa Santakoje ir visame mieste, ir sutemus, Kaunas 2022 jaunimo programa galbūt paderintų ir mini bendrą programą 05.22 d. ar kt., reikėtų jums pasirūpinti nakvyne ir maitinimu Birštono dalyviams,
- plausto transportavimas (norime, kad plaustai būtų išardomi ir lengvai transportuojami/surenkami, tačiau vis gi skaičiuojame, kad ilgis bus apie 3 m, į paprastą priekabą netilps)

Dalyvavimas festivalyje "Piešiame Nemuną":
- tapti kuratoriumi Birštono teritorijoje (tai yra viena iš planuojamų 6-ių Nemuno pakrančių teritorijų)
- 06-07 mėn. organizuojami kūrybiniai susitikimai-dirbtuvės su menininkais (jei yra galimybė - menininko dirbtuvėse ar Nemuno pakrantėje), kūrybinis užsiėmimas dalyviams (15-20 asm.), tinka, jei tik 1 toks bus organizuotas, galite atsiųsti ir 1-2 dalyvius dalyvauti ir kitų organizuojamose tokiose dirbtuvėse kitose pakrantėse
- 07.06-07.10 d. kultūrinis plaukimas-pleneras Nemunu NEMO plaustu Prienai-Kruonis, plaustu plaukia festivalio iniciatyvinė grupė, meno mėgėjai, menininkai ir galbūt visai nepiešiantys, kuriuos galima paskatinti kurti (nakvynė plauste, maitinimas, biotualetas, šiltas dušas įskaičiuota, taip pat baidarės, pirtis, plenero ir kitos kūrybinės veiklos, susitikimai krantuose su bendruomenėmis įskaičiuota), 2-3 dalyviai iš Birštono
- to paties kultūrinio plaukimo metu kviestume organizuoti ir liepos 6-tosios paminėjimą, kai būsime Birštone :) Taip pat galima organizuoti programoje bendrus didesnius kūrybinius susitikimus su aktyviais Birštono bendruomenių nariais
- 07.22 d. vieną dieną skirtinguose Nemuno krantuose tapysime, labai kviečiame jungtis ir organizuoti savo pakrantėje vienos dienos plenerą
- rudenį organizuosime bendras parodas

Bendradarbiavimas ir gerosios patirties mainai su Kaunas 2022 jaunimo programa:
- 06.29-07.03 d. dalyvavimas festivalyje Audra gali būti kaip patirtinis mokymasis (pati programa jau yra parengta, http://www.kaunas.lt/2022/02/naujienos/kauna-uzklups-audra-miesto-meno-ir-techno-provokacijos/; https://www.audrafestival.lt/)
- gyvi susitikimai Kaune ir/arba Birštone antroje 2022 metų pusėje (aptarti kultūrinių jaunimo veiklų organizavimo patirtis, perduoti gerąją patirtį, mokytis vieniems iš kitų)
- antroje 2022 metų pusėje taip pat, berods, organizuojamos NFT meno dirbtuves, galėsite aptarti bendras veiklas

Bendradarbiavimas ir gerosios patirties mainai su Zapyškio jaunimu:
- darnos, tvarumo, kultūrinių veiklų, upių ir kt. temos, liepos mėn. turės stovyklą tvarumo tema, galite aptarti įsitraukimo galimybes, galbūt su kultūrine muzikine programa :)
- gali rastis bendradarbiavimo, bendrakūrybinės veiklos, abi teritorijos yra prie Nemuno, tačiau gali būti ir kitos bendros temos
Keliese iš Zapyškio jaunimo 2021 metais dalyvavo savadarbiu plaustu, kurį pasistatė per vieną savaitgalį, iš to, kas buvo po ranka ;)

Kovo 11 d. (ir galbūt 12 d.) jūrų skautai švenčia 100-metį, yra parengta gana plati programa, mes taip pat organizuosime kūrybines dirbtuves supažindinant su plaustų statymu, kviečiame dalyvauti, pamatyti  realiai, koks tai gali būti procesas, ko reikia ir kt.

Pirmadienio pristatyme įrašysiu visus kontaktinius asmenis, papasakosiu plačiau, bus foto, video, informacija trumpai.
Šiuo laišku norėjosi suteikti daugiau konkretumo, kad matytųsi kalendorius ir galimos išlaidos, sąmatų eilutės, įsitraukimo ir dalyvavimo, veiklų inicijavimo ir savęs pristatymo galimybės.


Iniciatyvos „Švęskime upę!“ vadovė
Romena Puikytė
